Bi eus isch ja scho sit es paar täg so genials wätter… da hani am samschtig beschlosse, emal e chline nord Sjællands - Tour zmache.  Ich bin dänn östlich ad Küste uf Rungsted Kyst gfahre und han es erschte mal siti da bin es meer gseh - isch also na cool. vor allem gseht me bis uf schwede übere!  Aber natürli isches VIIIIIIL zchalt zum bade. ämel für mich.  Nachher bini alles de küste na richtig norde zoge, a Helsingør verbii  und dänn bis an nördlichschte teil vo de insle. Immer wider häts schöne sandstrand, zum teil au chies- oder steistrand. Aber immer viiil platz. es isch unglaublich. ämel für en schwiizer.  Det obe isch dänn also scho rächt pampa und ufem land und so, aber gliich ganz nett.  Schlussändlich bini dänn ade westküste bi Frederiksværk wider quer durd mitti richtig hei gange - alles in allem 120km…  So fürs erschte isch mal ganz nett gsi, aber z'gseh gits na viiiil.